[{"text_idx": "#000002", "text": "La laboristoj de la litovia uzino pri azota sterko kaj kemiaj produktaj\u0302oj \u00ab Achema \u00bb komencis senliman strikon la 8an de februaro, post dau\u0306ra strebado por uzi c\u0302iajn rimedojn de sociala dialogo kaj akiri kolektivan konvencion."}, {"text_idx": "#000003", "text": "Temas pri la unua striko en la litovia privata sektoro dum tiuj lastaj 30 jaroj. La dunginto ignoras la rajton al intertraktado."}, {"text_idx": "#000004", "text": "Li kvalifikas la kolektivan konvencion kiel \u00ab nuran paperpecon \u00bb kaj akuzas la sindikaton, ke g\u0302i estas la plej granda risko kaj minaco por la entrepreno. Li nur promesis revizii la salajran sistemon kaj altigi la salajrojn."}, {"text_idx": "#000005", "text": "Per ilia striko, la laboristoj postulas, ke la salajra sistemo estu precizigita en la kolektiva konvencio."}, {"text_idx": "#000006", "text": "Ili ankau\u0306 petas indicigon de la salajroj kaj klarajn regulojn koncerne la kromajn laborhorojn."}, {"text_idx": "#000007", "text": "Ni urg\u0302e petas de la direkcio de la entrepreno \u00ab Achema \u00bb, ke g\u0302i agnosku la sindikaton, respektu g\u0302ian rajton al intertraktado, kaj konforme al principo de konstruiva sociala dialogo kaj reciproka komprenemo, interkonsentu pri kolektiva konvencio."}, {"text_idx": "#000008", "text": "Mi plene subtenas la strikon de la laboristoj de la entrepreno \u00ab Achema \u00bb kaj ilian lukton por akiri procezon de konstruiva dialogo kaj kolektiva konvencio. Mi petas de vi, konforme kun la principoj de konstruiva sociala dialogo, ke vi kunsidu kun la sindikato, intertraktadu sincere kaj subskribu kolektivan konvencion."}, {"text_idx": "#000009", "text": "Partnerece kun la Sindikata Federacio de la litovia industrio (LPPSF), kiu grupigas 38 sindikatojn kaj 3 000 membrojn en la sektoroj de kemia industrio, konstruado, energio kaj elektro, ruboj kaj akvo en tuta Litovio."}, {"text_idx": "#000012", "text": "La sanlaboristoj estas agnoskitaj en la tuta mondo kiel herooj kaj heroinoj en la lukto kontrau\u0306 la Kovim. Multaj sanlaboristoj en la mondo organizig\u0302is en sindikatoj por intertraktadi pri plej sekuraj laborkondic\u0302oj. Kiam la laboristoj de la germana multnacia entrepreno Fresenius en Kolombio organizis sindikatojn kaj komencis intertraktadojn, almenau\u0306 du elektitaj gvidantoj estis morto-minacitaj."}, {"text_idx": "#000013", "text": "De multaj jaroj, Kolombio estas konata kiel unu el la plej dang\u0302eraj landoj en la mondo koncerne aktivulojn kaj sindikatanojn."}, {"text_idx": "#000014", "text": "La kolombia S\u0302tato konfirmas, ke 145 gvidantoj de la sociaj movadoj estis murditaj dum la sola jaro 2021."}, {"text_idx": "#000015", "text": "Kiam la kolombiaj gvidantoj estas minacitaj, ili prenas tion tre serioze. Julian Parra kaj Claudia Lo\u0301pez, du laboristoj de Quironsalud (filio de Fresenius) ricevis morto-minacon. Claudia raportis la detalojn de tiuj minacoj al la surloka polico. Julian fug\u0302is Kolombion."}, {"text_idx": "#000016", "text": "Ili ambau\u0306 petis de sia germana dunginto, ke g\u0302i denuncu publike tiujn minacojn kaj c\u0302iujn similajn minacojn. Fresenius kaj Quironsalud ignoris au\u0306 forpus\u0302is la oficialajn ripetitajn petojn faritajn en Kolombio, Hispanio kaj Germanio."}, {"text_idx": "#000017", "text": "Kunig\u0302u kun Claudia, Julian, la ISP, UNI Global Union, IndustriALL kaj la Monda Sindikata Alianco Fresenius por postuli, ke Fresenius denuncu tuj kaj senkondic\u0302e tiujn minacojn kaj c\u0302iujn similajn minacojn kontrau\u0306 la sindikataj gvidantoj elektitaj de la laboristoj de Fresenius. Anstatau\u0306 silenti, la entrepreno devus arang\u0302i sincerajn intertraktadojn kun la sindikato de siaj dungitoj."}, {"text_idx": "#000018", "text": "Mi skribas al vi por peti de Fresenius kaj g\u0302ia filio Quironsalud, ke ili denuncu publike la morto-minacojn adresitajn en Kolombio kontrau\u0306 la sindikatanoj, kaj adoptu arang\u0302ojn por certigi la sekurecon de Claudia Lopez kaj Julian Parra."}, {"text_idx": "#000019", "text": "Fresenius kaj Quiro\u0301nsalud intertraktadu kaj sincere akiru akordojn pri kolektiva intertraktado cele al reduktado de la konfliktoj, kiuj estas la kunteksto de tiuj minacoj. Grave estas, ke vi laboru kun la surloka sindikato por formi la kadrojn kaj la dungitojn koncerne iliajn rajtojn anig\u0302i al libera sindikato sen timigo kaj por protekti kaj garantii la laborpostenojn de la sindikataj gvidantoj, kiuj suferas morto-minacon."}, {"text_idx": "#000020", "text": "Krome, Fresenius devas helpi Julian Parra en lia azilpeto kaj liaj demars\u0302oj por trovi laborpostenon por Claudia Lopez kaj adopti arang\u0302ojn, kiuj garantias s\u0302ian sekurecon."}, {"text_idx": "#000021", "text": "La silento de Fresenius estas dang\u0302era. Vi agadu tuj por certigi la sekurecon de viaj laboristoj kaj garantii la rajton de c\u0302iuj laboristoj de Fresenius anig\u0302i al sindikato sentime."}, {"text_idx": "#000022", "text": "Partnerece kun la Internacio de la Publikaj Servoj (ISP), internacia sindikata federacio, kiu grupigas pli ol 700 sindikatojn kaj reprezentas 30 milionojn da laborsitoj en 154 landoj,"}, {"text_idx": "#000023", "text": "UNI Global Union, kiu reprezentas 20 milionojn da laboristoj en pli ol 150 landoj, c\u0302efe dungitaj en la sektoroj de servoj,"}, {"text_idx": "#000024", "text": "IndustriALL, kiu reprezentas 50 milionojn da laboristoj en 140 landoj en la sektoroj mina, energia kaj manufaktura,"}, {"text_idx": "#000025", "text": "kaj la Fresenius Internacia sindikata alianco, kiu grupigas 50 sindikatojn en la tuta mondo."}, {"text_idx": "#000027", "text": "La sindikato UITA postulas tujan liberigon kaj senkondic\u0302an forlason de c\u0302iuj akuzoj kontrau\u0306 8 sindikataj gvidantoj de la Labor Rights Supported Union of Khmer Employees of NagaWorld (LRSU). La 18an de decembro 2021, la laboristoj de la hotelo-kazino NagaWorld ekstrikis por protesti kontrau\u0306 la rifuzo de la direkcio komenci sincerajn intertraktadojn pri la amasa kaj deviga maldungado de pli ol 1 300 laboristoj, kiu lasis multajn el ili sen vivrimedoj."}, {"text_idx": "#000028", "text": "La 31an de decembro, la polico komencis aresti laboristojn kaj gvidantojn de la LRSU. La 4an de januaro 2022, la prezidanto de la LRSU, Sithar Chhim estis perforte arestita sur la strikposteno fare de policistoj civilvestitaj. Aliaj sindikataj gvidantoj estis arestitaj."}, {"text_idx": "#000029", "text": "Ok personoj nun enkarcerigitaj kaj akuzataj pri instigaj deliktoj nome de la punkodo, riskas punon g\u0302is 5 jaroj da malliberejo. La striktigoj ligitaj al la Kovim-19 estas utiligitaj kiel preteksto por rifuzi al ili lau\u0306leg\u0302ajn defendantojn. La G\u0302enerala direktoro de la IOL, Guy Ryder, esprimis sian profundan maltrankvilon koncerne tiujn arestojn, kaj petis tujan liberigon de c\u0302iuj arestitaj personoj."}, {"text_idx": "#000031", "text": "Ni petas de vi respondon al la peto de la G\u0302enerala direktoro de la Internacia Organizaj\u0302o de Laboro, kaj ke vi uzu viajn potencojn por ebligi tujan liberigon de la 8 sindikataj gvidantoj de la Labor Rights Supported Union of Khmer Employees of NagaWorld (LRSU) arestitaj la 4an de januaro 2022."}, {"text_idx": "#000032", "text": "C\u0302iuj krimaj akuzoj kontrau\u0306 la 8 sindikatanoj estu senkondic\u0302e forlasitaj."}, {"text_idx": "#000033", "text": "Kiel vi scias, Kambog\u0302o ratifis la konvenciojn 87 (Konvencio pri la sindikata libereco kaj protektado de la kolektivaj intertraktadoj) kaj 98 (Konvencio pri la rajto al organizado kaj kolektiva intertraktado) de la IOL. La preventa enkarcerigo de sindikataj gvidantoj pro aktivecoj ligitaj al uzado de iliaj rajtoj estas kontrau\u0306a al la principoj de asociig\u0302a libereco."}, {"text_idx": "#000034", "text": "Partnerece kun la Internacia sindikato pri nutrado, agrikulturo, hotelaro, restoracio, turismo, tabako kaj koneksaj branc\u0302oj (UITA)."}, {"text_idx": "#000036", "text": "De multaj jaroj, la sendependaj sindikatoj de Alg\u0302erio, kiuj postulas rajtojn kaj agnoskon frontas represion. G\u0302i kreskis pro la apero de la amasa movado, la Hirak. La amasaj maldungoj de sindikataj gvidantoj kaj membroj, la fermado kaj la sigelita pordo de la sindikataj lokaloj fare de la polico, la turmentado kaj enkarcerigo konsistigas la nunan represion, kiu eniris en novan dang\u0302eran fazon."}, {"text_idx": "#000037", "text": "La 30an de junio, la alg\u0302eria polico arestis la sindikatan gvidanton Ramzi Dardar, au\u0306tmekanikisto kaj elektita gvidanto de la Alg\u0302eria Unuig\u0302o de la Industrioj (AUI), kiu reprezentas la laboristojn de la neformala industria sektoro kaj estas alig\u0302inta al la sendependa konfederacio COSYFOP. Dardar estas akuzita pri terorismo, kaj ke li s\u0302ancelis la moralon de la armeo kaj la nacian union per siaj publikigaj\u0302oj en la sociaj retoj."}, {"text_idx": "#000038", "text": "La internaciaj sindikatoj IndustriALL, ISP kaj UITA petis de la IOT, ke g\u0302i intervenu kaj postulu de la registaro, ke g\u0302i liberigu Dardar kaj forlasu c\u0302iujn akuzojn kontrau\u0306 li. La alg\u0302eria registaro reagis translokante Dardar en malliberejon rezervitan al la morto-kondamnitoj. La dato de la proceso ne ankorau\u0306 estis fiksita. Alarmaj raportoj mencias, ke lia fizika kaj mensa sano difektig\u0302as."}, {"text_idx": "#000039", "text": "Ni petas de la alg\u0302eria registaro, ke g\u0302i liberigu Ramzi Dardar tuj kaj senkondic\u0302e, kaj respektu plene la sindikatajn kaj demokratiajn rajtojn formulitajn en la internaciaj normoj, interalie la konvencioj de la IOT."}, {"text_idx": "#000040", "text": "Mi kunig\u0302as kun la monda kampanjo, kiu petas de la alg\u0302eria registaro tujan liberigon de Ramzi Dardar, kaj ke g\u0302i forlasu la akuzojn pri terorismo intence fabrikitajn kontrau\u0306 li. La alg\u0302eria registaro kalkulu pri la alvokoj de la demokratia movado kaj respektu Homajn kaj laborajn nternaciajn rajtojn kaj esprimliberecon."}, {"text_idx": "#000042", "text": "LabourStart, kune kun la Internacio de Edukado, alvokas vin protesti kontrau\u0306 la malfondo de la Asocio de jordaniaj instruistoj (AJI), kaj la amasaj maldungadoj de instruistoj, inter kiuj 14 apartenas al la AJI. La jordaniaj sekurecaj fortoj denove arestis kaj detenis la gvidantojn de la AJI okaze de la Monda tago de la instruistoj. La kontrau\u0306-ribela polico estis deplojita por haltigi la pacajn manifestaciojn organizitajn por denunci la represio kontrau\u0306 la sindikataj rajtoj."}, {"text_idx": "#000043", "text": "La AJI estis malfondita la 31an de decembro 2020 de la instanca tribunalo de Amano. La 29an de septembro 2021, la g\u0302enerala prokuroro forpus\u0302is la apelacion faritan de la AIJ kontrau\u0306 la malfondo de la sindikato kaj la enkarcerigo dum jaro de la 14 membroj de la estraro de la AJI. La AJI utiligis la Mondan tagon de la instruistoj por denunci sian pluan juran persekutadon. La AIJ ankau\u0306 petis nuligon de c\u0302iuj obstakloj, kiuj malhelpas la instruistojn plenumi sian rajton pri asocia libereco kaj kolektiva intertraktado."}, {"text_idx": "#000044", "text": "La jordania registaro utiligis la urg\u0302an leg\u0302on promulgitan dum la pandemio por turmentadi jure la membrojn de la sindikatoj, la instruistojn kaj la laboristojn pri edukado."}, {"text_idx": "#000045", "text": "La reglamentoj koncerne la dungadon de la funkciuloj ankau\u0306 estis dolc\u0302igitaj por faciligi ilian maldungon. Almenau\u0306 65 instruistoj estis devigitaj emeritig\u0302i anticipe."}, {"text_idx": "#000046", "text": "Mi skribas al vi por protesti kontrau\u0306 la malfondo de la Asocio de jordaniaj instruistoj (AJI) kaj la amasa maldungo de instruistoj, inter kiuj 14 gvidantoj de la AJI. La kriminaligo de la sindikataj legitimaj aktivecoj, inkluzive de la mars\u0302adoj kaj manifestacioj, ne estas tolerebla."}, {"text_idx": "#000047", "text": "Mi do urg\u0302e petas de via registaro :"}, {"text_idx": "#000048", "text": "reenpostenigi senkondic\u0302e la estrojn maldungitajn de la Asocio de jordaniaj instruistoj kaj la 65 instruistojn, kiuj estis devigitaj emeritig\u0302i anticipe ;\nnuligi la interrompon de la sindikataj aktivecoj de la AJI ;\ngarantii la fundamentajn rajtojn kaj la demokratiajn liberecojn de la edukistoj kaj de c\u0302iuj laboristoj, nome la liberecoj pri esprimo kaj asociig\u0302o, libereco de kunveno, kiuj estas esencaj por la funkciado de sendependaj sindikatoj ;\ndau\u0306rigi la reformon de la naciaj leg\u0302oj por konformi ilin kun la internaciaj normoj."}, {"text_idx": "#000049", "text": "Partnerece kun la Internacio de Edukado, monda sindikata federacio, kiu grupigas 384 asociojn kaj sindikatojn en 178 landoj kaj teritorioj, g\u0302i reprezentas 32,5 milionojn da instruistoj kaj aliajn dungitojn pri edukado."}, {"text_idx": "#000051", "text": "Irano ne permesas funkciadon de sendependaj sindikatoj, kaj la sindikataj aktivuloj estas ofte enkarcerigitaj, kiam ili defendas la laboristajn rajtojn. LabourStart kondukis multajn kampanojn por defendi la sindikatanojn, malliberigitajn en Irano."}, {"text_idx": "#000052", "text": "Malgrau\u0306 tio, la laboristoj plu organizas strikojn kaj protestojn kontrau\u0306 la malbonaj dungintoj, kaj kelkfoje ili venkas. Tiujn lastajn jarojn, dekoj da miloj da portempaj laboristoj, kiuj laboras en petrol- kaj gas- projektoj en Irano partoprenis neleg\u0302ajn strikojn, kunordigitajn fare de strikkomitatoj. La laboristoj protestas kontrau\u0306 la laboroj efektivigitaj en ekstrema varmo, la malaltaj salajroj, la malbonaj vivkondic\u0302oj, la maldecaj laborcikloj kaj la salajro-faktoroj, kiuj ne g\u0302uste informas pri la asekuraj kotizoj, kaj enpos\u0302igas la diferencon."}, {"text_idx": "#000053", "text": "Tiuj laboristoj komencis venki, kaj la registaro konsideris tion : pasintmonate, unuafoje, la ministrejo pri Laboro renkontis reprezentanton de la laboristoj, la UMMI, kiu estas la irana alig\u0302into de IndustriALL, por au\u0306skulti la laboristajn postulojn. Estas nun tempo formaligi tiun arang\u0302on, agnoskante la sendependajn sindikatojn kiel legitimajn reprezentantojn de la laboristoj, kaj konstruante sistemon de industriaj rilatoj konformaj al la mondaj normoj kaj al la konvencioj de la IOL."}, {"text_idx": "#000054", "text": "Alvoku la iranan registaron, ke g\u0302i agnosku la sendependajn sindikatojn !"}, {"text_idx": "#000055", "text": "La laboristoj de multaj industrioj en Irano suferas pri nejustaj kondic\u0302oj. Ili estas ekspluatataj fare de senskrupulaj dungintoj kaj ne estas reprezentataj de sendependaj sindikatoj. Dum via registaro postulas altan produktivon en la petrol- kaj gas- projektoj, laboristoj efektivigas dang\u0302erajn laborojn, en malfacilaj kondic\u0302oj, en ekstrema varmo kaj por malaltaj salajroj. Ili estas ekspluatataj de salajro-faktoroj."}, {"text_idx": "#000056", "text": "La laboristoj protestis kontrau\u0306 tiuj kondic\u0302oj emfazante serion de legitimaj postuloj, interalie salajra strukturo intertraktitaj lau\u0306 laborkategorio, tau\u0306ga socia asekuro, pli bonaj vivkondic\u0302oj kaj laborciklo, kiu ebligas al ili vidi sian familion."}, {"text_idx": "#000057", "text": "Antau\u0306nelonge, via ministrejo pri Kooperativoj, Laboro kaj Socia protektado renkontis reprezentantojn de la laboristoj por auskulti iliajn postulojn. Temas pri necesa etapo. Ni petas de vi, ke vi tuj komencu konformigi la sistemon de industriaj rilatoj de Irano kun la mondaj normoj kaj la konvencioj 87 kaj 98 de la IOL pri la libereco pri asocio kaj la rajto organizi kaj plenumi kolektivan intertraktadon."}, {"text_idx": "#000058", "text": "Partnerece kun IndustriALL, kiu reprezentas 50 milionojn da laboristoj en 140 landoj en la sektoroj pri minekspluatado, energio kaj manufaktura industrio. G\u0302i konsistigas forton de tutmonda solidareco, kaj luktas por pli bonaj laborkondic\u0302oj kaj sindikataj rajtoj en la tuta mondo."}, {"text_idx": "#000060", "text": "La guberniestro de Porto-Riko utiligas la privatigon de la elektroreto de Porto-Riko por ataki UTIER, plej malnova kaj granda sendependa sindikato de la insulo, kiu reprezentas la laboristojn de la elektro-sistemo de pli ol 79 jaroj. La registaro transdonis la ekspluatadon de la elektroreto de la insulo al la privata entrepreno LUMA Energy ekde la 1-a de junio."}, {"text_idx": "#000061", "text": "Luma ne agnoskis la kolektivan konvencion de UTIER kaj pli ol 3 000 laboristoj en la elektro-sektoro ekstrikis, rifuzante labori por LUMA. La guberniestro ekvalidigis la kontrakton malgrau\u0306 la oponoj de la laboristoj kaj konsekvence, LUMA ne disponas pri sufic\u0302e da kvalifikitaj dungitoj por konvene funkciigi la reton, kio endang\u0302erigas la tutan insulon. Miloj da kvalifikitaj laboristoj en la elektrofako estis translokitaj en registaraj laborpostenoj sen rilatoj kun la elektroreto au\u0306 en agentejoj, kiuj ne havas rimedojn por pagi iliajn salajrojn au\u0306 avantag\u0302ojn."}, {"text_idx": "#000062", "text": "Postulu de la guberniestro de Porto-Riko, ke li agnosku la rajtojn de la elektrolaboristoj de la insulo kaj restarigu iliajn laborpostenojn en la elektro-sistemo !"}, {"text_idx": "#000063", "text": "Mi skribas al vi por peti agnoskon de la rajtoj de miloj da elektrolaboristoj de Porto-Riko, kiuj estis translokitaj pro la kontrakto kun LUMA Energy. La kontrakto kun LUMA kontrau\u0306leg\u0302e senigis la laboristojn je iliaj rajtoj kaj sindikataj avantag\u0302oj, malobserve al la leg\u0302o 120-2018. Miloj da elektrolaboristoj translokitaj ne kapablas fari sian laboron, pri kio li ricevis formadon, kaj frontas necertan estontecon, dum LUMA ne kapablas administri konvene la reton."}, {"text_idx": "#000064", "text": "La kontrakto estu nuligita, tiel ke la sindikataj laboristoj povu efektivigi la urg\u0302an laboron de bontenado kaj rekonstruado de la elektro-sistemo de Porto-Riko."}, {"text_idx": "#000065", "text": "Partnerece kun Public Services International, internacia sindikata federacio, kiu grupigas pli ol 700 sindikatojn kaj reprezentas 30 milionojn da laboristoj en 154 landoj"}, {"text_idx": "#000066", "text": "kaj UTIER. La laboristoj de la Sindikato de elektro-industrio kaj irigacio de Porto-Riko unuig\u0302as por labori por kaj en defendo de niaj interesoj kaj komunaj rajtoj, tiuj de la tuta laboristaro kaj de nia popolo. Pro tio, ni opinias, ke energio estas rajto de la tuta homaro \u2013 kaj ne estas komercaj\u0302o."}, {"text_idx": "#000068", "text": "La 1-an de februaro, la milita puc\u0302o en Birmo renversis la elektitan registaron de la lando kaj instalis despotan militan h\u0302unton."}, {"text_idx": "#000069", "text": "De tiam, la militistoj mortigis pli ol 1 000 manifestaciantojn kaj pacemajn civilulojn kaj delokis 175 000 personojn. 7 000 civiluloj estis arestitaj, enkarcerigitaj kaj kondamnitaj. 300 000 laboristoj estis maldungitaj kaj plejparte el la sindikatanoj estis truditaj kas\u0302ig\u0302i. La mongajnoj de 83% el la birmaj familioj duonig\u0302is kaj pli ol 25 milionoj da personoj vivas en malric\u0302eco. En spirito de solidareco kaj demokratio, la Council of Global Unions alvokis la internacian komunumon adopti urg\u0302ajn arang\u0302ojn kontrau\u0306 la milita puc\u0302o por meti finon al la kruelaj\u0302oj kaj al la katastrofo koncerne Homajn rajtojn en Birmo."}, {"text_idx": "#000070", "text": "En junio, iniciate de la grupo de laboristoj de la Internacia Organizaj\u0302o de Laboro, la Internacia Konferenco pri laboro repus\u0302is la potencojn de la nelegitima milita h\u0302unto de Birmo, kaj alvokis al restarigo de la demokratio en la lando. Unuig\u0302intaj Nacioj nun devas fari same."}, {"text_idx": "#000071", "text": "Mi subtenas la alvokon lanc\u0302itan de la sindikatoj el la tuta mondo dum la 76-a G\u0302enerala Asembleo de Unuig\u0302intaj Nacioj, ke g\u0302i agnosku la Registaron de Nacia Unuig\u0302o (NUG) kiel legitiman reprezentanton de la birma popolo \u2013 kaj ke g\u0302i repus\u0302u la militan h\u0302unton."}, {"text_idx": "#000075", "text": "La laboristoj de la aertrafiko de la hungara provizanto de servoj en aernavigacio estas kontrau\u0306leg\u0302e senigitaj je ilia fundamenta rajto al striko. La 26an de julio, pretekste de Kovim-19, la hungara registaro malpermesis al la laboristoj striki, bazig\u0302ante sur du dekretoj, malobserve al la decido de la hungara Apelacia kortumo de la 20a de julio 2021, kiu konfirmis ilian lau\u0306leg\u0302an strikrajton."}, {"text_idx": "#000076", "text": "Ni rifuzu tiun novan malobservadon de la Jurs\u0302tato fare de la hungara registaro kaj ni rifuzu la sindikatan detruadon c\u0302e HungaroControl."}, {"text_idx": "#000079", "text": "Mi skribas al vi pri du kontrau\u0306leg\u0302aj decidoj prenitaj de via registaro la 26an de julio, kiu senigas la laboristojn en aertrafiko de la hungara provizisto pri servoj de aernavigacio (ANSP) - HungaroControl \u2013 pri ilia fundamenta strikrajto. Mi memorigas al vi, ke la reprezentado kaj kolektiva intertraktado estas fundamentaj rajtoj de la laboro, kiuj estu respektataj."}, {"text_idx": "#000080", "text": "Mi do petas de vi meti finon al la malobservado de la Jurs\u0302tato en Hungario, atenti pri respekto de la rajtoj de la laboristoj en Hungario, kaj relanc\u0302i la socialan dialogon."}, {"text_idx": "#000081", "text": "Partnerece kun la Eu\u0306ropa Federacio de la Transport-laboristoj, kiu reprezentas pli ol 5 milionojn da transport-laboristoj en pli ol 200 sindikatoj de la sektoro"}, {"text_idx": "#000083", "text": "De jaroj, la profitoj de la tabak-kompanioj senc\u0302ese kreskas, dum la salajroj en la takak-ekspluatejoj plu estas malaltaj. Pro tio, la laboristoj plu luktas por siaj fundamentaj homaj rajtoj.\nLa laboristoj de la tabak-ekspluatejoj de Norda Karolino en Usono kampanjas por akiri agnoskon de sia rajto pri organizado kaj kolektiva intertraktado, cele al plibonigo de siaj viv- kaj labor-kondic\u0302oj.\nLa laboristoj unuig\u0302is ene de la Farm Labor Organizing Committee (FLOC), kiun British American Tobacco rifuzas agnoski. BAT rifuzas ankau\u0306 konfesi sian kulpecon en la malkonstruo de la sindikatoj en la farmbienoj de siaj provizantoj.\nBonvolu subteni la FLOC en g\u0302ia kampanjo por la digneco de la laboristoj kaj homaj rajtoj."}, {"text_idx": "#000084", "text": "BAT devas agadi por meti finon al la malobservadoj pri homaj rajtoj en sia provizad-c\u0302eno. Ni urg\u0302e petas de BAT, ke g\u0302i engag\u0302ig\u0302u en sincerajn intertraktadojn kun la Farm Labor Organizing Committee (FLOC), cele al akiro de akordo, kiu plene garantias la rajtojn de la tabak-laboristoj organizig\u0302i kaj kolektive intertraktadi."}, {"text_idx": "#000087", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000089", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000090", "text": "Voir le profil de neniammilitointerni sur le portail Overblog"}]